de protecció dels menors desemparats i de l'adopció
Títol I - Disposicions addicionals
Procediment per a l'assumpció de funcions tutelars
Procediment per a la constitució de la guarda
Classificació dels centres d'atenció a la infància
Dels centres residencials d'acció educativa
De l'acolliment familiar i de l'adopció
De l'acolliment simple en família
De l'acolliment preadoptiu i de l'adopció
Procediment de valoració dels sol·licitants d'adopció
Disposicions comunes a l'acolliment simple en família i a l'acolliment preadoptiu i l'adopció
De la tramitació de l'adopció internacional
Disposició addicional primera - Disposició addicional setena
El present Decret es dicta en desenvolupament de la Llei 37/1991, de 30 de desembre, sobre mesures de protecció dels menors desemparats i de l'adopció.
Aquesta Llei va respondre, bàsicament, a la necessitat de proporcionar una protecció al menor, especialment quan es troba en una situació de desemparament.
Fins aleshores, la protecció dels menors desemparats estava regulada per la Llei 11/1985, de 13 de juny, de protecció de menors.
La Llei 37/1991 deroga expressament el títol VI de l'esmentada Llei 11/1985, relatiu a la tutela de menors per defecte o per inadequat exercici de la pàtria potestat o del dret de guarda i educació.
Posteriorment, la Llei 8/1995, de 27 de juliol, d'atenció i protecció dels infants i els adolescents i de modificació de la Llei 37/1991, de 30 de desembre, sobre mesures de protecció dels menors desemparats i de l'adopció, va suposar no només la modificació de determinats articles de la Llei 37/1991, si nó l'addició de nous.
En aquest sentit, s'estableix la possibilitat que pugui ésser adoptat el menor que estigui sotmès a la mesura d'acolliment simple dels qui el pretenen adoptar, quan no sigui previsible el retorn d'aquell a la seva família, i no només el que es trobi en situació d'acolliment preadoptiu.
També, l'esmentada Llei 8/1995incorporaal capítol II de la Llei 37/1991, mitjançant la seva disposició addicional setena, apartat 5, una secció cinquena amb el títol "Adopció internacional".
Finalment, l'Acord de 21 de setembre de 1995 del Ple del Parlament de Catalunya va establir la redacció harmònica de la Llei d'atenció i protecció dels infants i els adolescents i va modificar la Llei 37/1991, de 30 de desembre, sobre mesures de protecció dels menors desemparats i de l'adopció.
La Llei 37/1991, de 30 de desembre, sobre mesures de protecció dels menors desemparats i de l'adopció, a la seva disposició final primera, faculta el Govern de la Generalitat i els consellers competents per raó de la matèria, en el que correspongui per a dictar les disposicions reglamentàries per al desenvolupament d'aquesta Llei.
D'altra banda, determinats articles de la Llei contenen manaments específics de desenvolupament reglamentari, alguns dels quals ja es van materialitzar en el Decret 337/1995, de 28 de desembre, sobre l'acreditació i el funcionament de les institucions col·laboradores d'integració familiar i de les entitats col·laboradores d'adopció internacional, i en el Decret 313/1996, de 17 de setembre, pel qual es determina la capacitat sancionadora en l'àmbit d'atenció i protecció de la infància i l'adolescència.
Amb el present Reglament, per tant, es compleixen els manaments de la Llei 37/1991 amb l'exercici de les facultats atorgades per la disposició final primera.
Pel que fa a l'aspecte estructural d'aquest Reglament, hem de dir que l'integren quatre títols.
El primer d'aquests, dividit en quatre capítols, comença amb unes disposicions comunes i passa, a continuació, a establir el procediment per a l'assumpció de funcions tutelars, l'exercici de la tutela i la guarda administrativa.
El segon títol, ordenat en tres capítols, estableix una acurada classificació dels centres d'atenció a la infància, entre centres d'acolliment i centres residencials d'acció educativa, els quals poden ser propis o col·laboradors.
Aquest títol té el marc normatiu donat pel Decret legislatiu 17/1994, de 16 de novembre, pel qual es va aprovar la refosa de les lleis 12/1983, de 14 de juliol, 26/1985, de 27 de desembre, i 4/1994, de 20 d'abril, en matèria d'assistència i serveis socials, i del Decret 284/1996, de 23 de juliol, de regulació del sistema català de serveis socials.
Un tercer títol, anomenat de forma genèrica "Del procediment del'acollimentfamiliar", inclouenprimerlloc l'acolliment simple en família i el procés de selecció de la persona o família, així com el Registre de Famílies per a l'Acolliment Simple.
Després preveu l'acolliment preadoptiu i el procés de selecció de la persona o família per a l'esmentat acolliment i per a l'adopció i el Registre de Famílies per a l'Acolliment Preadoptiu i per a l'Adopció.
Un tercercapítol d'aquest tercer títol són disposicions comunes a l'acolliment simple en família i a l'acolliment preadoptiu.
El quart i últim títol del present Reglament està dedicat a l'adopció internacional que, com ja hem dit abans, va ser incorporada a la Llei 37/1991, mitjançant un article 31 bis, previst a la Llei 8/1995.
Pertant, a proposta de la consellera de Justícia, consultada la sectorial d'infància del Consell General de Serveis Socials, d'acord amb el dictamen preceptiu emès per la Comissió Jurídica Assessora i d'acord amb el Govern de la Generalitat,